Grenada je husće wobsydleny kupowy stat na juhowuchodźe Karibiki, kotryž słuša k Małym Antilam a je čłon Commonwealtha. Namaka so mjez St. Vincentom w sewjeru a Trinidadom w juhu, kaž tež mjez Karibiskim morjom w zapadźe a Atlantiskim oceanom we wuchodźe. Stolica je město St. George's, kotrež so namaka na južnej kromje kupy. K statej słušeja nimo hłowneje kupy Grenada tež wjacore mjeńše kupy.